Manchuria

An Manchuria (yinano nga Tsino: 满洲; Nahigaraan nga Tsino: 滿洲; pinyin: Mǎnzhōu) ngaran nga syahan gingamit han ika-17 siglo han mga Tsino han pagtudlok nira han dako nga rehiyon ha Norte Sinirangan Asya. Depende ha konteksto, an Manchuria in puydi magin rehiyon nga aada la ha sulod han Kanan Katawhan Republika han Tsina, o ha durudako nga rehiyon nga namumutnga ha Tsina ngan Rusya. An rehiyon nga aada ha sulod han moderno nga Tsina in gintatawag nga Norte Sinirangan Tsina (Dongbei) (yinano nga Tsino: 东北; Nahigaraan nga Tsino: 東北; pinyin: Dōngběi) ha Tsina, bisan an "Manchuria" an kasagaran nga tawag ha gawas han Tsina han pagtudlok hinin nga heyograpikal ngan makasaysayan nga rehiyon. Ini nga rehiyon amo an minat-an nga panimalay han mga Xianbei, Khitan, ngan Jurchen (ha uruurhi gintawag nga Manchu) nga katawhan, nga nagtindog hin pipira nga mga estado ha sulod hinin nga lugar ha kaagi (pero, waray gud ini nga termino an pulong nga "Manchuria" ha pinulongan Manchu, nga an orihinal nga pagtudlok han lugar tinatawag nga an "Tulo nga Sinirangan nga mga lalawigan").